stanford-oval/wikipedia huggingface dataset:
אלדורדו (סרט, 1963)
עלילת הסרט

בני שרמן, צעיר עבריין, המבלה את לילותיו וימיו במועדוני ההימורים והביליארד של יפו, מנסה להשתקם תוך הינתקות מהסביבה בה הוא גדל במחיצת פושעים ופרוצות. אולם הדרך אל העולם המתוקן אינה קלה, בעיקר בגלל הדעות הקדומות והאפליה שבהן הוא נתקל.
למעשה, מדובר בגרסה נוספת של מוסינזון לנושאים שהעסיקו אותו עוד ב-1954 במחזהו קזבלן: פער העדות, הבדלי המעמדות ותפיסת האחר הסטריאוטיפית היוצרת מתחים חברתיים קשים בישראל עולת-הימים.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| גילה אלמגור | מרגו | זונה |
| חיים טופול | בני שרמן | עבריין המגן על חבריו והמנסה לצאת מעולם הפשע |
| יוסי ידין | סמל בוגנוב | שוטר האחראי על השטח הגדול והמנסה להפליל את שרמן |
| שייקה אופיר | שניידר | פושע המנסה להחזיר את שרמן לפשע |
| שמעון פינקל | עורך דין | עורך הדין של שרמן המביא לזיכויו ואביה של נעמי |
| תקוה מור | נעמי | בתו של עורך הדין והאהובה של שרמן |
| אורי לוי | סמל כהן | מי שעולה על ההפללה של בוגנוב ומנסה להציל את שרמן |
| מרדכי ארנון | מיקו | עבריין צעיר |
| עמוס אבני | ווביק | עבריין צעיר |
| אבנר חזקיהו | קהלת | המשוגע של יפו |
| שרגא פרידמן | אורח | בא לחפש זונות ביפו |
| ניסן יתיר | ממליגה |  |
| מיכאל גור | פפאבלידס |  |
| משה חרגול | שופט | השופט שחן את שרמן |
| יהודה אפרוני | ריבקין |  |
גרסאות נוספות

בנובמבר 2013 העלה גולן על הבמה בשנית את "אלדורדו" בגרסת מחזמר וכתב לו טקסט ושירים מקוריים חדשים (לחנים: מירון מינסטר). הפקה זו כללה קאסט של כ-20 שחקנים (ביניהם מני פאר, מירי אלוני ומוצי אביב) ורקדני בלט "פאנוב אשדוד". מכיוון שהמחזמר הועלה על ידי מנחם גולן ללא היתר וקבלת רישיון מבעלת הזכויות הבלעדית חנה מוסינזון, אלמנתו של יגאל מוסינזון ומנהלת עיזבונו, המחזמר הועלה רק פעם אחת כפרימיירה (בקרית מוצקין) והורד מהבמות לאחר מכן.
הערות שוליים

↑  נדב מנוחין‏, אחרי 50 שנה: "אלדורדו" חוזר כמחזמר עם מירי אלוני ומני פאר, באתר וואלה, 30 בספטמבר 2013
ערך זה הוא קצרמרבנושא סרטים ישראליים. אתם מוזמנים לתרום לוויקיפדיה ו.
גברת אמריקה (מיני-סדרה)

| --- | --- |

כותרת הפתיחה
 שיר הנושא:  A Fifth of Beethoven
 סוגה:  דרמה תקופתית
 יוצרים:  דאבי וולר
 בימוי:  אנה בודן, לור דה קלרמון-טונר, אמה אסנטה, ריאן פלק, יאניצה בראבו 
 שחקנים:  קייט בלאנשט רוז ביירן אוזו אדובה אליזבת' בנקס קיילי קרטר ארי גריינור מלאני לינסקי מרגו מרטינדייל ג'ון סלאטרי ג'ין טריפלהורן טרייסי אולמן שרה פולסון
 ארץ מקור:  ארצות הברית ארצות הברית
 שפות:  אנגלית
 מקום התרחשות:  אילינוי, ניו יורק, יוסטון, מיאמי ביץ' 
 תקופת התרחשות:  שנות ה-70 של המאה ה-20 
 מספר עונות:  1
 מספר פרקים:  9
 הפקה
 מפיק:  טניה ברפילד בו קילברו שרון הופמן
 מפיקים בפועל:  סטייסי שר קייט בלאנשט ראיין פלק אנה בודן קוקו פרנסיני דאבי וולר מיקה שרפט
 חברת הפקה:  Shiny Penny Productions Dirty Films Gowanus Projections Federal Engineering FXP
 הפצה:  דיסני+ 
 עורכים:  רוברט קומאצ'ו אמילי אי. גרין טוד דאונינג
 אתר צילומים:  קנדה טורונטו, אונטריו
 צלמים:  ג'סיקה לי גאגנה פפה אווילה דל פינו כריס טיג
 טכניקת צילום:  מצלמה יחידה
 מוזיקה:  קריס באוורס
 אורך פרק:  43–54 דקות
 שידור
 רשת שידור:  ‏FX on Hulu
 רשת שידור בישראל:  yes TV Drama
 תקופת שידור מקורית:  15 באפריל 2020 – 27 במאי 2020
 תקופת שידור בישראל:  1 בנובמבר 2020
 קישורים חיצוניים
 אתר רשמי
 דף התוכנית ב-IMDb
 
גברת אמריקה (באנגלית: Mrs. America) היא מיני-סדרה אמריקאית מסוגת דרמה תקופתית, שהופקה על ידי רשת FX ושודרה במקור בשירות הזרמת המדיה "‏FX on Hulu", שנוצר כשיתוף פעולה בין רשת "FX" ל"הולו". מיני-הסדרה נוצרה ונכתבה בשיתוף פעולה עם דאבי וולר והיא מספרת סיפורה של התנועה לאשרור התיקון לשוויון זכויות, ועל התגובה הבלתי צפויה שהתקבלה מצדה של עורכת הדין השמרנית פיליס שלאפלי במהלך שנות השבעים. במיני-הסדרה מככבים אנסמבל מגוון, בהם נמצאים קייט בלאנשט, רוז ביירן, אוזו אדובה, אליזבת בנקס, מרגו מרטינדייל, ג'ון סלאטרי, טרייסי אולמן ושרה פולסון.
מיני-הסדרה בת תשעת הפרקים שודרה לראשונה בארצות הברית ב-15 באפריל 2020 וזכתה לשבחי הביקורות. בטקס פרס אמי לבידור בפריים טיים ה-72, מיני-הסדרה קיבלה עשר מועמדויות, כולל בקטגוריות מיני-הסדרה הטובה ביותר והכתיבה המצטיינת, כמו כן, גם למועמדויות עבור הופעותיהן של בלאנשט, אדובה, מרטינדייל ואולמן.
בישראל, הסדרה עלתה לשידור ב-1 בנובמבר 2020 בערוץ yes TV Drama.
תקציר העלילה

מיני-הסדרה מבוססת בצורה רופפת ומבצעת דרמטיזציה לסיפורה של התנועה לאשרור התיקון לשוויון זכויות, ועל התגובה הבלתי צפויה שהתקבלה מצדה של עורכת הדין השמרנית פיליס שלאפלי, שהתנגדה למהלך הפמיניסטי לתיקון שוויון זכויות בחוקה האמריקאית. דרך עיניהן של הנשים באותה תקופה – הן של שלאפלי והן של הפמיניסטיות הבולטות המשתייכות לגל השני של הפמיניזם, בהן נמנות גלוריה סטיינם, בטי פרידן, שירלי צ'יזהולם, בלה אבצוג וג'יל רקלשאוס – הסדרה בוחנת כיצד אחת מהמלחמות הקשות ביותר במלחמות התרבות של שנות השבעים, עזרה לייסוד ארגון הרוב המוסרי ושינתה לצמיתות את הנוף הפוליטי האמריקאי.
כל פרק מכיל כותרת פתיחה המאשרת כי מספר סצנות ודמויות מתוכה נבדו ועברו דרמטיזציה לצורך מיני-הסדרה.
צוות השחקנים והדמויות > צוות השחקנים הראשי

קייט בלאנשט – פיליס שלאפלי, פעילה שמרנית בולטת, עורכת דין ולוביסטית פוליטית שהקימה את קמפיין "עצרו את השינוי בחוקה" (לימים "פורום הנשר").
רוז ביירן – גלוריה סטיינם, עיתונאית ופעילה פמיניסטית פוליטית חברתית בולטת שהקימה את המגזין "Ms." ואת אספת הבחירות הפוליטית הלאומית לנשים.
אוזו אדובה – שירלי צ'יזהולם, פוליטיקאית, מחנכת וסופרת שהייתה המועמדת השחורה הראשונה למועמדות במפלגה גדולה לנשיאות ארצות הברית, ואחת משתי הנשים הראשונות שהתמודדו על מועמדות במפלגה הדמוקרטית.
אליזבת' בנקס – ג'יל רקלשאוס, פעילה פמיניסטית רפובליקנית, מייסדת שותפה של ארגון "NOW" ואספת הבחירות הפוליטית הלאומית לנשים, וראש משרד הבית הלבן לתוכניות עבור נשים.
קיילי קרטר – פמלה, עקרת בית צעירה וחברה בקמפיין "עצרו את השינוי בחוקה" מיסודה של שלאפלי. דמותה של פלורה היא דמות בדיונית שנוצרה לצורך מיני-הסדרה.
ארי גריינור – ברנדה פייגן, פעילה ופסיכולוגית פמיניסטית, סמנכ"לית החקיקה הלאומית של NOW.
מלאני לינסקי – רוזמרי תומסון, פעילה שמרנית, חברה בקמפיין "עצרו את השינוי בחוקה" וראש "פורום הנשר" מיסודה של שלאפלי.
מרגו מרטינדייל – בלה אבצוג, חברת קונגרס אמריקאית ופעילה פמיניסטית בולטת, מייסדת שותפה של "NOW" ואספת הבחירות הפוליטית הלאומית לנשים, ומנהיגת הוועדה הלאומית לייעוץ לנשים של הנשיא קרטר.
ג'ון סלאטרי – פרד שלאפלי, בעלה של פיליס; עורך דין אמיד, פעיל שמרני ואנטי-קומוניסטי נלהב.
ג'ין טריפלהורן – אלינור שלאפלי, גיסתה של פיליס; פעילה שמרנית, ובעלת ברית של קמפיין "עצרו את השינוי בחוקה".
טרייסי אולמן – בטי פרידן, פעילה פמיניסטית בולטת, מחברת הספר "המיסטיקה הנשית", ומייסדת שותפה של "NOW" ואספת הבחירה הפוליטית הלאומית לנשים.
שרה פולסון – אליס מקריי, עקרת בית וחברתה של פיליס. דמותה של אליס היא דמות בדיונית שנועדה לייצג את הנשים השמרניות שתמכו בקמפיין "עצרו את השינוי בחוקה" מיסודה של שלאפלי.
צוות השחקנים והדמויות > צוות השחקנים המשני

ניסי נאש – פלורנס קנדי, עורכת דין פמיניסטית ותומכת בזכויות אזרח ומייסדת שותפה של אספת הבחירות הפוליטית הלאומית לנשים.
ג'יימס מרסדן – פיל קריין, פוליטיקאי רפובליקני, חבר קונגרס אמריקאי התומך בקמפיין "עצרו את השינוי בחוקה".
אוליביה סקריבן – ליזה שלאפלי, בתם הבכורה של פיליס ופרד שלאפלי.
בריה הנדרסון – מרגרט סלואן-האנטר, תומכת פמיניסטית בזכויות אזרח, ועורכת המגזין "Ms.".
ג'יי אליס – פרנקלין תומאס, עורך דין ואיש עסקים שמנהל מערכת יחסים רומנטית עם גלוריה סטיינם.
ג'ון בורז'ואה – ג'ורג' מקגוורן, סנטור אמריקאי והמועמד לנשיאות המפלגה הדמוקרטית בבחירות לנשיאות בשנת 1972.
בן רוזנפילד – ג'ון שלאפלי, בנם הבכור של פיליס ופרד שלאפי, והומוסקסואל ארוניסט.
ג'ייק לייסי – ג'ון סטנלי פוטינגר, פוליטיקאי ועוזרו של התובע הכללי של ארצות הברית באגף לזכויות האזרח.
סינדי דראמונד – לוטי בת' הובס, פעילה וסופרת שמרנית אוונגליסטית, וחברה בקמפיין "עצרו את השינוי בחוקה" וב"פורום הנשר".
אנני פריז – מידג' קוסטנזה, פעילה חברתית-פמיניסטית ויועצתו הנשיאותית של הנשיא קרטר.
אנה דאגלס – ג'ין או'לירי, פעילה פמיניסטית עבור זכויות הלהט"ב, שמידג' נמצאת איתה במערכת יחסים ארוניסטית.
מליסה ג'וינר – אודרי רו קולום, פעילה פמיניסטית לזכויות האזרח, ויו"ר אספת הבחירות הפוליטית הלאומית לנשים.
תרזה פבלינק – אן פיטרסון, עקרת בית שמרנית וחברה בקמפיין "עצרו את השינוי בחוקה".
אנדראה נבדו – כרמן דלגאדו וטאו, פעילה למען זכויות האזרח, ויו"ר שותפה בוועידה הלאומית המייעצת לנשים.
מלינדה פייג' המילטון – מרי פרנסס, עקרת בית שמרנית ונשיאת מחוז לואיזיאנה בקמפיין "עצרו את השינוי בחוקה".
דייוויד אייזנר – מרטין אבצוג, בעלה של בלה אבזוג.
מרסיה בנט – אודיל סטיוארט, אמה של פיליס שלאפלי.
נובי אדוארדס – וילי ב. ריד, עוזרת הבית של משפחת שלאפלי.
ברנדן קוקס – ברוס שלאפלי, בנם השני של פיליס ופרד שלאפי.
צוות השחקנים והדמויות > צוות השחקנים האורח

נורם לואיס – רון דלמס, חבר קונגרס אפרו-אמריקאי וידידה של שירלי צ'יזהולם.
אדם ברודי – מארק פייגן-פאסטו, סופר, עורך דין ואקטביסט, ובעלה של ברנדה פייגן.
בובי קנאבלי – טום שניידר, אישיות טלוויזיונית, ומנחה "תוכנית המחר".
ג'וש המילטון – ויליאם רקלשאוס, פוליטיקאי רפובליקני ובעלה של ג'יל רקלשאוס.
טרה ניקודמו – רות ביידר גינסבורג, עורכת דין בולטת, ומייסדת שותפה של כתב חוק זכויות האישה ופרויקט זכויות האישה "ACLU".
רוברטה קולינדרז – ג'ולס, צלמת המנהלת מערכת יחסים עם ברנדה פייגן.
מרים שור – נטלי גיטלסון, עורכת המגזין הארפרס בזאר וחברתה הטובה ביותר של בטי פריידן.
ג'ולי וייט – בר וומן, תומכת בשינוי החוקה, שאליס פוגשת בוועידת הנשים הלאומית בשנת 1977.
דן ביירן – המילטון ג'ורדן, פוליטיקאי וראש המטה של הנשיא קרטר.
פרקים

|  מספר פרק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 1 | Phyllis | פיליס | אנה בודן וראיין פלק | דאבי וולר | ‏15 באפריל 2020 |
| 2 | Gloria | גלוריה | אנה בודן וראיין פלק | דאבי וולר | ‏15 באפריל 2020 |
| 3 | Shirley | שירלי | אמה אסנטה | טניה ברפילד | ‏15 באפריל 2020 |
| 4 | Betty | בטי | אמה אסנטה | בו קילברו | 22 באפריל 2020 |
| 5 | Phyllis & Fred & Brenda & Marc | פיליס ופרד וברנדה ומארק | לורי די קלרמון-טונרה | מיקה שרפט ואפריל שי | 29 באפריל 2020 |
| 6 | Jill | ג'יל | לורי די קלרמון-טונרה | שרון הופמן | 6 במאי 2020 |
| 7 | Bella | בלה | אנה בודן וראיין פלק | מיקה שרפט | 13 במאי 2020 |
| 8 | Houston | יוסטון | ג'ניצה בראבו | דאבי וולר | 20 במאי 2020 |
| 9 | Reagan | רייגן | אנה בודן וראיין פלק | דאבי וולר וג'ושוע אלן גריפית' | 27 במאי 2020 |
הפקה > פיתוח

מיני-הסדרה נוצרה ונכתבה במשותף על ידי התסריטאית הקנדית שזכה בפרס אמי, דאבי וולר, שלקחה חלק בעבר בכתיבת סדרות טלוויזיה עטורות שבחים כמו "מד מן" ו"קוד שרוף". מנהל רשת "FX", ג'ון לנדגרף, התעניין בסיפור מחודש של אירועים היסטוריים "המוטמעים בתודעה הקולקטיבית של אמריקה" לאחר שהיוצר ראיין מרפי הציג בפניו את עלילת הסדרה האנתולוגית "סיפור פשע אמריקאי". לנדגרף ראה ב"גברת אמריקה" ובהצגת הקרב סביב התיקון לשוויון זכויות "השפעה ישירה על האקלים הפוליטי בו אנו נמצאים." לנדגרף הוסיף כי, "זה דבר נפלא כאשר כל יוצר, כל אחראי על השידור יכול למצוא את אותו המקום בו אין חובה לצפות במשהו, ובכל זאת יש לו ערך אמנותי או חינוכי עצום."
וולר אמרה כי תוך כדי עבודת המחקר והפיתוח של מיני-הסדרה היא הבינה כי (ביחס לשוויון זכויות) ארצות הברית לא התקדמה באותה המידה בחמישים השנים האחרונות כפי שחשבה בתחילה. וולר אמרה כי "גברת אמריקה" משמשת "כסיפור מוצא של מלחמות התרבות של ימינו – אתה יכול למתוח קו ישיר משנת 1970 לימינו אלו דרך פיליס שלאפלי ולהבין באמת כיצד הפכנו לאומה כה מפולגת." השחקנית קייט בלאנשט, ששימשה כמפיקה בפועל של מיני-הסדרה במקביל לגילום דמותה של שלאפלי, העירה גם לגבי הסנטימנטליים והנגישות של מיני-הסדרה ואמרה, "בתהליך הפיתוח שלה - כמו עם רו נגד וייד - היו שאלות של 'האם זה באמת רלוונטי, האם אנחנו באמת צריכים פרק שלם לגבי זה?' נראה כי כל יום שעבר בתהליך הפיתוח ובוודאי במהלך הצילומים, עד שווירג'יניה התלבטה לגבי התיקון עכשיו, זה הפך ל"לקום אתמול בבוקר"; הדיונים המילוליים שצילמנו עבור מיני-הסדרה והתקיימו בשנים 1971–1972, צצו ללא הרף בתקשורת."
וולר הייתה גם מעוניינת להדגיש את ראשיתה של הפמיניזם ההצטלבותי בתוך הסדרה באמצעות דמותה של שירלי צ'יזהולם, אותה גילמה השחקנית אוזו אדובה. צ'יזהולם הייתה המועמדת השחורה הראשונה בהיסטוריה שרצה לנשיאות ארצות הברית. וולר הגיב על כך, "אחד הדברים הגדולים בתקופה זו הוא שנולדו המון דברים, כולל פמיניזם הצטלבותי וזכויות הלהט"ב. בפרק 3, שירלי היא באמת תחילתה של הולדת הפמיניזם ההצטלבותי, וזה מבולגן. מתחילתי. אני חושב שתנועת הנשים באמת גדלה בתקופת זמן זו ולמדה שיעורים."
ב-30 באוקטובר 2018, הוכרז כי רשת "FX" הזמינה את מיני-הסדרה. מיני-הסדרה בת תשעת הפרקים נכתבה על ידי דאבי וולר, טניה ברפילד, בו קילברו, מיקה שרפט, אפריל שי, שרון הופמן וג'ושוע אלן גריפית' ובוימה על ידי אנה בודן וראיין פלק, אמה אסנטה, לורי די קלרמון-טונרה וג'ניצה בראבו. וולר שימשה גם כמפיקה בפועל לצדם של סטייסי שר, קייט בלאנשט, ראיין פלק, אנה בודן וקוקו פרנצ'יני.
התמונות הרשמיות הראשונות של מיני-הסדרה פורסמו ב-6 באוגוסט 2019. בנובמבר 2019, הוכרז כי מיני-הסדרה תעלה לשידור ב"הולו" במקום ברשת FX, במסגרת שירות הזרמת המדיה "FX on Hulu". בינואר 2020, הוכרז כי הסדרה תעלה לשידור ב-15 באפריל 2020.
הפקה > ליהוק

לצד ההכרזה על הפקת מיני-הסדרה, הוכרז שקייט בלאנשט תככב בתפקיד הראשי. במאי 2019, אוזו אדובה, רוז ביירן, קיילי קרטר, ארי גריינור, מלאני לינסקי, ג'יימס מרסדן, מרגו מרטינדייל, שרה פולסון, ג'ון סלאטרי, ג'ין טריפלהורן וטרייסי אולמן לוהקו לצוות השחקנים של מיני-הסדרה. ביוני 2019, אליזבת' בנקס לוהקה לתפקיד ראשי בעוד בריה הנדרסון לוהקה לתפקיד משני. באוגוסט 2019, ניסי נאש לוהקה לתפקיד משני, ובאוקטובר 2019, אוליביה סקריבן לוהקה לתפקיד משני.
הפקה > צילומים

צילומי מיני-הסדרה התקיימו בין התאריכים 19 ביוני ל-1 בנובמבר 2019 בטורונטו שבאונטריו.
הפקה > מוזיקה

הפסקול של מיני-הסדרה הולחנה על ידי המלחין האמריקאי קריס באוורס. נעימת הפתיחה של מיני-הסדרה, "A Fifth of Beethoven", נבחר אישית על ידי המפקחת המוזיקלית של מיני-הסדרה, מרי ראמוס, מכיוון שהוא "ייצג את שני הצדדים של הסיפור. פיליס וחבריה השמרנים מאזינים לרוב למוזיקה קלאסית, אז הנעימה הזו, בשילוב עם המיניות ורוח החופש של הפמיניסטיות, כל התגלמותן בשיר אחד - גרסת הדיסקו לסימפוניה החמישית של בטהובן."
הסדרה מציגה באופן בולט גם להיטים רבים משנות השבעים, כולל שירים של דונה סאמר, ברט בכרך, הקינקס, לינדה רונסטאדט ו-"The Runaways".
שידור

שלושת הפרקים הראשונים שודרו לראשונה ב"הולו" תחת שירות הזרמת המדיה "FX on Hulu" ב-15 באפריל 2020. בהודו הסדרה עלתה לשידור ב-"Disney+ Hotstar" ב-16 באפריל 2020. באוסטרליה, הסדרה עלתה לשידור ב-21 באפריל 2020 ברשת "Fox Showcase" של פוקסטל, והיא זמינה על פי דרישה באמצעות שירותי "Foxtel Now" ו-"Binge". בבריטניה, מיני-הסדרה שודרה ברשת "BBC Two" והפכה לזמינה לשידור בשירות הזמרת המדיה " BBC iPlayer" החל מ-8 ביולי 2020.
בישראל, מיני-הסדרה עלתה לשידור ב-1 בנובמבר 2020 בערוץ yes TV Drama, ששייכת ל-"Yes".
תגובת הקהל > שבחים

מיני-הסדרה "גברת אמריקה" קיבלה שבחים ביקורתיים נרחבים. באתר הביקורות "Rotten Tomatoes", מיני-הסדרה מחזיקה בציון של 96% על סמך 96 ביקורות, עם דירוג ממוצע של 8.29/10. הקונצנזוס הביקורתי של האתר כתב: "גברת אמריקה לוכדת את חייה המסובכים של פיליס שלאפלי בשקט ובסגנון פנוי, שהובאו לחיים מלאי חיים על ידי אנסמבל מעולה בראשות ביצועיה המופתיים הנוספים של קייט בלאנשט." באתר הביקורות המשוקללות "Metacritic", מיני-הסדרה מחזיקה בציון ממוצע משוקלל של 87 מתוך 100 על סמך 41 ביקורות, דבר המצביע על "שבחים אוניברסליים".
ג'יימס פוניווז'יק, מ"ניו יורק טיימס", שיבח את הסדרה וכינה אותה "עוצרת נשימה" ו"ציור קיר שנוצר ונצפה בקפידה, שמוצא את הנבט של אמריקה העכשווית בשאיפה של נשים הלוהוטות לצדק." פוניווז'יק גם שיבח את ביצועיהם של אנסמבל השחקנים, ובמיוחד את ביצועיהן של קייט בלאנשט, טרייסי אולמן ומרגו מרטינדייל.
ג'ודי ברמן, מ"טיים", נתנה למיני-הסדרה ביקורת חיובית, ושיבחה במיוחד את היוצרת דאבי וולר, "שתקופתה כתסריטאית עבור מד מן וקוד שרוף ניכרת בתיאור החי והמורכב של עברה של ארצנו בגברת אמריקה". ברמן גם שיבח את התסריטאים של מיני-הסדרה וקבעה כי "מידה זו של מורכבות מוסרית, פוליטית ופילוסופית היא המבדילה בין גברת אמריקה לבין כל כך הרבה דרמטיזציות אחרות של תנועות נשים בעבר" המוצגות בתקופה האחרונה.
אינקו קאנג, מ"הוליווד ריפורטר", כינה את הסדרה "מעשה איזון שבוצע בצורה אדירה" וקבע כי "אין להכחיש שגברת אמריקה גורמת להיסטוריה להתעורר לחיים, בפירוט מתחשב וכואב באמת", תוך שהוא משבח את ביצועיהם של אנסמבל השחקנים הראשי.
תגובת הקהל > ביקורות

מיני-הסדרה ספגה אש מקבוצות שמרניות בגלל התיאור הלא מדויק שחטא לכאורה לדמותה של שלאפלי, בעיקר בפרק 5, בו מתקיים הדיון בין שלאפלי וברנדה פייגן. היו שטענו כי פייגן היא זו שטענה טענות לא מדויקות במהלך הדיון ולא שלאפלי. אחרים התנגדו לאופן בו דמותה של פיליס שלאפלי תוארה, והכריזו שהיא 'תעמולה ליברלית הוליוודית'.
מיני-הסדרה ספגה ביקורת מגלוריה סטיינם ואלנור סמיל, שטענו שמיני-הסדרה היא מגוחכת, חסרת דיוק היסטורי ו"רעה עבור הנשים האמריקאיות". עמדותיהן של סטיינם וסמיל על הסדרה זכו לביקורות נגד על ידי מספר היסטוריונים ופמיניסטיות בולטות אחרות מהגל השני, כולל ברנדה פייגן עצמה, שכינתה את הסדרה "יוצאת דופן" וקבעה כי לדעתה, הניואנסים של הדמויות הוצגו בצורה מדויקת מאוד.
תגובת הקהל > פרסים ומועמדויות

| שנה | פרס | קטגוריה | מועמד/ים | תוצאה | הערה |
| --- | --- | --- | --- | --- | --- |
| 2020 | פרס דוריאן | סרט הטלוויזיה או מיני-הסדרה הטובים ביותר | גברת אמריקה | מועמדות |  |
| 2020 | פרס דוריאן | הביצועים הטובים ביותר בטלוויזיה – שחקנית | קייט בלאנשט | מועמדות |  |
| 2020 | פרס דוריאן | פרס ויילד ויט | קייט בלאנשט | מועמדות |  |
| 2020 | פרס דוריאן | ביצועי המשנה הטובים ביותר בטלוויזיה – שחקנית | אוזו אדובה | מועמדות |  |
| 2020 | פרס Gold Derby TV | סדרה מוגבלת | גברת אמריקה | מועמדות |  |
| 2020 | פרס Gold Derby TV | שחקנית בסרט / מיני-סדרה | קייט בלאנשט | מועמדות |  |
| 2020 | פרס Gold Derby TV | שחקנית משנה בסרט / מיני-סדרה | רוז ביירן | מועמדות |  |
| 2020 | פרס Gold Derby TV | שחקנית משנה בסרט / מיני-סדרה | שרה פולסון | מועמדות |  |
| 2020 | פרס Gold Derby TV | אנסמבל השנה | צוות השחקנים של גברת אמריקה | מועמדות |  |
| 2020 | פרס איגוד המבקרים בהוליווד | סדרת הסטרימינג החדשה הטובה ביותר (דרמה) | גברת אמריקה | זכייה |  |
| 2020 | פרס אמי לבידור בפריים טיים | מיני-סדרה הטובה ביותר | דאבי וולר, סטייסי שר, קוקו פרנצ'יני, קייט בלאנשט, אנה בודן, ראיין פלק, מיקה שרפט, ג'יימס וו. סקוטשדופול, טניה ברפילד ובו קילברו | מועמדות |  |
| 2020 | פרס אמי לבידור בפריים טיים | השחקנית הראשית הטובה ביותר במיני-סדרה או בסרט | קייט בלאנשט | מועמדות |  |
| 2020 | פרס אמי לבידור בפריים טיים | שחקנית המשנה הטובה ביותר במיני-סדרה או בסרט | אוזו אדובה | זכייה |  |
| 2020 | פרס אמי לבידור בפריים טיים | שחקנית המשנה הטובה ביותר במיני-סדרה או בסרט | טרייסי אולמן | מועמדות |  |
| 2020 | פרס אמי לבידור בפריים טיים | שחקנית המשנה הטובה ביותר במיני-סדרה או בסרט | מרגו מרטינדייל | מועמדות |  |
| 2020 | פרס אמי לבידור בפריים טיים | הכתיבה הטובה ביותר במיני-סדרה, סרט או ספיישל דרמטי | טניה ברפילד | מועמדות |  |
| 2020 | פרס אמי לאמנות יצירתית בפריים טיים | הליהוק הטוב ביותר למיני-סדרה, סרט או ספיישל דרמטי | כרמן קובה ורובין קוק | מועמדות |  |
| 2020 | פרס אמי לאמנות יצירתית בפריים טיים | התלבושות התקופתיות הטובות ביותר | בינה דייגלר, ארין בירן, בטינה זייפרט, אריקה לרנר, מילה הרמנובסקי ואיילין קנדי | מועמדות |  |
| 2020 | פרס אמי לאמנות יצירתית בפריים טיים | הלחנת המוזיקה הטובה ביותר למיני-סדרה, סרט או ספיישל דרמטי (פסקול מקורי) | קריס באוורס | מועמדות |  |
| 2020 | פרס אמי לאמנות יצירתית בפריים טיים | עריכת תמונות הטובה ביותר במצלמה אחת למיני-סדרה מוגבלת או לסרט דרמטי | רוברט קומאצו | מועמדות |  |
| 2020 | פרסי איגוד מבקרי הטלוויזיה | סדרת השנה | גברת אמריקה | מועמדות |  |
| 2020 | פרסי איגוד מבקרי הטלוויזיה | הישג יוצא דופן בסרט או במיני-סדרה | גברת אמריקה | מועמדות |  |
| 2020 | פרסי איגוד מבקרי הטלוויזיה | הישג אישי בדרמה | קייט בלאנשט | מועמדות |  |
קתרינה (סדרת טלוויזיה)

| --- | --- |

 סוגה:  דרמה היסטורית  קומדיית סאטירה
 יוצרים:  טוני מקנמרה 
 שחקנים:  אל פנינג (יקטרינה השנייה, קיסרית רוסיה)  Ezra Khan  מיילס ג'ופ  ריצ'רד פיירוס  Daniel Tuite  ג'ון סשנס  Nikkita Chadha  Joakim Skarli  רפאל אקלוק  Liv Hill  ג'ייסון אייזקס (פיוטר הגדול)  דניאל וילי  Waleed Akhtar  דניאל גליגן  Leonard Buckley  ג'ק ברט אנדרסון  Natalie Dew  רמון טיקרם  Eloise Webb  Anthony Welsh  ג'ף בל  Anthony Cozens  ג'יליאן אנדרסון (יוהנה אליזבת, נסיכת הולשטיין-גוטורפ)  בלייק האריסון  גווילם לי  אדם גודלי  סבסטיאן דה סוזה  בלינדה ברומילו (יליזבטה, קיסרית רוסיה, Elizabeth)  צ'ריטי וייקפילד  פיבי פוקס  סשה דוואן (גריגורי אורלוב)  ניקולס הולט (פיוטר השלישי, קיסר רוסיה, ימליאן פוגצ'וב)  ג'וליאן באראט  דאגלס הודג'  פרדי פוקס  Stewart Scudamore  דסטין דמרי-ברנס (וולטר)  Christianne Oliveira  לואי היינס  ג'יימס סמית  Christophe Tek  Charlie Price (איוואן השישי, קיסר רוסיה)  ג׳יימי דמטריו  בילי פוסטלת'ווייט 
 ארץ מקור:  בריטניה בריטניה ארצות הברית ארצות הברית
 שפות:  אנגלית 
 מספר עונות:  3
 מספר פרקים:  30
 הפקה
 חברת הפקה:  Thruline Entertainment Echo Lake Entertainment Macgowan Films
 הפצה:  Paramount Global Content Distribution 
 אתר צילומים:  הממלכה המאוחדת, איטליה 
 מוזיקה:  נתן בר 
 אורך פרק:  50 דק' 
 שידור
 רשת שידור:  Hulu
 רשת שידור בישראל:  yesVOD
 פורמט (תמונה):  1080i (16:9 HDTV)
 תקופת שידור מקורית:  15 במאי 2020 – הווה
 קישורים חיצוניים
 אתר רשמי
 דף התוכנית ב-IMDb
 
קתרינה (באנגלית: The Great, תרגום מילולי: "הגדולה") היא סדרת קומית-דרמטית בריטית-אמריקאית משנת 2020, בכיכובם של אל פנינג וניקולס הולט, המגלמים בצורה סאטירית את הדמויות ההיסטוריות של יקטרינה השנייה, קיסרית רוסיה, ושל פיוטר השלישי, קיסר רוסיה.
ב-15 במאי 2020 הסדרה עלתה לשידור בשירות הסטרימינג של Hulu. העונה השנייה עלתה לשידור ב-19 בנובמבר 2021. העונה שלישית עלתה לשידור ב-12 במאי 2023.
בישראל, הסדרה ניתנת לצפייה ב-yes VOD.
עלילה

דרמה סאטירית קומית על עלייתה של קתרין הגדולה מאוסטריה לשליטה הנשית הארוכה ביותר בתולדות רוסיה.
סיפור בדיוני, מהנה ואנכרוניסטי של נערה צעירה אידיאליסטית ורומנטית, המגיעה לרוסיה לנישואי הסדר עם הקיסר פיטר. בתקווה לאהבה ושמחה, היא מוצאת במקום עולם מסוכן, מושחת ונחשל, שאותו היא מחליטה לשנות. כל מה שהיא צריכה לעשות זה לנסות להרוג את בעלה, להכות את כוחה של הכנסייה, לבלבל את הצבא, ולהכניס את בית המשפט למדינה.
זהו סיפור מודרני על העבר, המקיף את התפקידים הרבים שמילאה קתרינה במהלך חייה כמאהבת, מנהיגה ולוחמת.
עונות הסדרה

עונה 1
הסדרה מתחילה עם הגעתה של קתרין מגרמניה לרוסיה עבור נישואי ההסדר לפיטר השלישי. היא צעירה נאיבית, מלאת תקווה ורעיונות, שמבינה מהר מאוד שבעלה החדש הוא גבר לא בוגר, אכזרי ושופע בעצמו, רחוק מהציפיות שלה מבן זוג נאור ואוהב. לאורך עונה 1, קתרין מתפתחת מכלה מאוכזבת למניפולטורית אסטרטגית, ובהדרגה זוכה לבעלי ברית במסע שלה לכבוש את כס המלכות. היריב העיקרי שלה הוא, כמובן, בעלה פיטר, אבל היא מתמודדת עם אתגרים גם מהחצר הרוסי המסורתית ואפילו מקורבים אליה, כמו שיפחתה מריאל והארכיבישוף הערמומי. במקביל, פיטר, למרות פגמיו, מתגלה כבעל מורכבות מסוימת בדמותו. הוא מתמודד עם יחסי האהבה-שנאה שלו עם קתרין ונאבק בלחצים של שלטון ועמידה במורשת אמו המתה. בסיום העונה, לאחר מזימות רבות, קתרין מנסה הפיכה נגד פיטר. למרות שבהתחלה זה נראה מוצלח, פיטר מחזיר לעצמו את השליטה. עם זאת, קתרין בהריון והיא משכנעת אותו שהילד הוא שלו, ובכך מבטיחה את מעמדה. היא גם מתחייבת מחדש למטרה שלה להפיל את פיטר ולתקן את רוסיה. הסדרה מסתיימת במתח המכין את הבמה להמשך המאמצים של קתרין בעונה הבאה.
עונה 2
העונה מתחילה מיד לאחר אירועי העונה הראשונה, כאשר קתרין כעת קיסרית רוסיה. היא מתמודדת עם מספר אתגרים, כולל מלחמה עם האימפריה העות'מאנית, מרד איכרים ואיום התנקשות. היא גם חייבת להתמודד עם מה שנותר ממערכת היחסים שלה עם פיטר, שעדיין חי וכלוא בצינוק. היא גם חייבת להתמודד עם התחבולות של הסובבים אותה, כולל היועץ הקרוב ביותר שלה, גריגורי אורלוב. למרות האתגרים, קתרין מתגלה כשליטה מוכשרת וחסרת רחמים. היא משתמשת באינטליגנציה ובערמומיות שלה כדי לתמרן את אויביה ולהבטיח את מעמדה על כס המלכות. בעונה זו מבקרת אמה של קתרין, ג׳ואנה אליזבת׳ לבית הולסטן-גוטורפ (אנ') (אותה משחקת ג׳יליאן אנדרסון). העונה מסתיימת כשקתרין מנצחת, לאחר שהביסה את אויביה והבטיחה את שלטונה על רוסיה. היא גם החלה לערוך רפורמות, והכניסה מספר שינויים שישפרו את חייהם של נתיניה.
שחקנים ודמויות

אל פנינג - יקטרינה הגדולה
ניקולס הולט - פיוטר השלישי פטרוביץ', ימליאן פוגצ'וב
דאגלס הודג' - גנרל וולמנטוב
אדם גודלי - הארכיבישוף ארצ׳י
סשה דוואן - גריגורי אורלוב
פיבי פוקס - מריאל
גווילים לי - גריגור
לואי היינס - ולאד
סבסטיאן דה סוזה - ליאו
צ'ריטי וייקפילד - ג׳ורג׳ינה
דסטין דמרי-ברנס - וולטר
בלינדה ברומילו - יליזבטה, קיסרית רוסיה
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2024 | פרס גלובוס הזהב | השחקנית הטובה ביותר בסדרת קומדיה או סדרה מוזיקלית | אל פנינג | מועמדות |  |
| 2024 | פרס אמי האמנותי | התלבושות התקופתיות הטובות ביותר בסדרה | שרון לונג, קלייר טרמלט, באסיה קוזנר ואנה לאו | זכייה |  |
| 2024 | פרס סטלייט | השחקנית הטובה ביותר בקומדיה או סדרה מוזיקלית | אל פנינג | מועמדות |  |
| 2024 | פרס גילדת הכותבים של אמריקה | קומדיה אפיזודית | "Ice", טוני מקנמרה | מועמדות |  |
הערות שוליים

↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית)
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)